Η Χημεία
των Συναισθημάτων
Η Φαρμακευτική Χημεία
H Xημεία της Υγείας
Η Χημεία
των Ποιοτικών Ελέγχων
Η χαρά, η λύπη, το άγχος,
η ζήλια, ο έρωτας,
οφείλονται σε χημικές
αντιδράσεις. Αυτές
απελευθερώνουν στον
εγκέφαλο χημικές ουσίες-
αγγελιαφόρους, όπως οι
ενδορφίνες και η
ωκυτοκίνη, που
προκαλούν εκρήξεις
συναισθημάτων.
Με τον ποιοτικό έλεγχο,
την επεξεργασία για την
απομάκρυνση των
παθογόνων
μικροοργανισμών και την
πιστοποίηση της
καταλληλότητάς τους, το
πόσιμο νερό είναι
ασφαλές για την υγεία μας.
Η απολύμανση
με χλώριο ή με όζον
απαλλάσσει το νερό των
κολυμβητικών δεξαμενών
από παθογόνους
μικροοργανισμούς που να
μπορούν να προκαλέσουν
λοιμώξεις.
Η χρήση προστατευτικών
μέσων, αντισηπτικών,
ειδών προσωπικής
υγιεινής και
εξειδικευμένων εμβολίων,
περιόρισε σημαντικά τις
τραγικές συνέπειες της
πανδημίας του 2020.
Η Χημεία των Τροφίμων
Η Χημεία του Πετρελαίου
H Xημεία
της Προσωπικής Υγιεινής
Η Χημεία των Προσθέτων
των Τροφίμων
Όλα τα τρόφιμα
αποτελούνται από χημικά
μόρια (υδατάνθρακες,
πρωτεΐνες, λίπη,
βιταμίνες ιχνοστοιχεία).
Επομένως από μόνα τους
τα τρόφιμα είναι Χημεία.
“Πρόσθετα τροφίμων”
είναι οι ουσίες που
προστίθενται σε τροφές,
ποτά και αναψυκτικά, με
σκοπό να βελτιώσουν τις
ιδιότητές τους, όπως το
χρώμα, τη γεύση, την υφή,
ή να παρατείνουν τη
διάρκεια ζωής τους.
Η ανάπτυξη των
προϊόντων προσωπικής
υγιεινής έχει μειώσει
σημαντικά τις λοιμώξεις
από παθογόνους
μικροοργανισμούς. Για τη
δημιουργία αυτών των
προϊόντων λαμβάνονται
υπόψη παράγοντες όπως
το pH (οξύτητα) και οι
ανάγκες του δέρματος σε
υγρασία και άλλες ουσίες
(π.χ. κολλαγόνο).
To αργό πετρέλαιο
διαχωρίζεται με
κλασματική απόσταξη στα
διυλιστήρια, σε μείγματα
των συστατικών του. Ένα
μέρος των κλασμάτων
αυτών αξιοποιείται ως
καύσιμο κι ένα άλλο μέρος
στην πετροχημική
βιομηχανία για την
παραγωγή πλαστικών,
φαρμάκων,
απορρυπαντικών…
Η Χημεία των Λιπασμάτων
Η Χημεία
του Ανθρώπινου Πολιτισμού
H Xημεία
ως “Πυρήνας Επιστήμης”
Η Χημεία της Ενέργειας
Ο έλεγχος του pH του
εδάφους και η χρήση
συνθετικών λιπασμάτων,
ζιζανιοκτόνων και
εντομοκτόνων επιτρέπουν
την αυξημένη παραγωγή
θρεπτικών καλλιεργειών,
συμβάλλοντας στην
κάλυψη των διατροφικών
αναγκών του αυξανόμενου
πληθυσμού.
Οι μπαταρίες είναι
φορητές συσκευές
αποθήκευσης χημικής
ενέργειας την οποία
ελευθερώνουν και
τροφοδοτούν αυτοκίνητα,
ηλεκτρονικές συσκευές
όπως ρολόγια, φορητούς
υπολογιστές, κινητά
τηλέφωνα και μια ποικιλία
άλλων εφαρμογών που
απαιτούν ενέργεια.
Η Χημεία, ως «πυρήνας
επιστήμης», παρέχει το
θεμελιώδες πλαίσιο για
την κατανόηση της ύλης,
συνεργάζεται στενά με τη
Φυσική, τη Βιολογία, τη
Φαρμακευτική και την
Ιατρική, και αποτελεί βάση
για τη Γεωλογία, τη
Γεωπονία, την Τεχνολογία
Τροφίμων, την Επιστήμη
των Υλικών και τη
Μηχανική.
Η Εποχή του Χαλκού και
στη συνέχεια του Σιδήρου
σηματοδότησαν την αρχή
του ανθρώπινου
πολιτισμού και από τότε
και μέχρι σήμερα η
κοινωνική εξέλιξη
συνδέεται με την εξέλιξη
της Χημείας, επειδή
επηρεάζει τις βασικές μας
ανάγκες για τροφή, ρούχα,
στέγη, υγεία, νερό, καθαρό
αέρα και ενέργεια, μεταξύ
πολλών άλλων.
Η Χημεία
των Ανανεώσιμων Καυσίμων
Η Χημεία των Νανοϋλικών
H Xημεία
των Υφανσίμων Υλών
Η Χημεία
των Δομικών Υλικών
Η παραγωγή καυσίμων πιο
φιλικών προς το
περιβάλλον, όπως το
βιοντίζελ και η έρευνα για
νέα καύσιμα ανανεώσιμα
και φιλικά προς το
περιβάλλον, όπως το
υδρογόνο, αποτελούν
πεδίο εφαρμογής της
Χημείας.
Τα δομικά υλικά (π.χ.
τούβλα, τσιμέντο,
χάλυβας, αγωγοί νερού,
χρώματα, πλακάκια,
μονωτικά τοίχων και
οροφής κλπ) είναι όλα
προϊόντα της χημικής
βιομηχανίας και παίζουν
ουσιαστικό ρόλο στην
ποιότητα της κατασκευής
ενός κτιρίου.
Οι υφάνσιμες ύλες είναι
φυσικές (π.χ. μαλλί, μετάξι,
γιούτα, βαμβάκι, λινάρι)
και τεχνητές (π.χ. ίνες
γυαλιού, πολυεστέρας,
ακρυλικό, νάιλον). Είτε
υφίστανται χημική
επεξεργασία, είτε
παράγονται στη χημική
βιομηχανία και αποτελούν
την κλωστοϋφαντουργική
βάση για ρούχα, τσάντες,
χαλιά, πετσέτες κ.ά.
Τα νανοϋλικά αποτελούν
μια νέα γενιά υλικών με
μοναδικές φυσικές και
χημικές ιδιότητες που
ανοίγουν δρόμους για
καινοτόμες εφαρμογές σε
σημαντικούς τομείς της
ιατρικής, της ενέργειας,
της επιστήμης και της
τεχνολογίας γενικότερα.
Η Χημεία της Τυπογραφίας
Η Χημεία της Ζωής
και του Μέλλοντός μας
H Xημεία των Μετάλλων
Η Χημεία των Χρωμάτων
Η Χημεία συνέβαλε
καθοριστικά στην
παραγωγή χαρτιού και
μελανιών, και στις
τεχνικές λεύκανσης του
χαρτιού, υποστηρίζοντας
τη 2η επανάσταση της
ανθρώπινης επικοινωνίας
μετά την ανακάλυψη της
τυπογραφίας από τον
Γουτεμβέργιο, τον 15ο
αιώνα.
Η παραγωγή συνθετικών
χρωμάτων και καινοτόμων
υλικών οδήγησε σε έκρηξη
τη ζωγραφική και την
αρχιτεκτονική, με νέες
φόρμες στα κτίρια και το
χρώμα να κυριαρχεί στη
ζωή μας.
Από την αρχαιότητα μέχρι
σήμερα, η Χημεία και η
μεταλλουργία εξελίχθηκαν
παράλληλα, με τη χημική
γνώση να επιτρέπει την
εξόρυξη, καθαρισμό και
κατεργασία μετάλλων,
συμβάλλοντας
καθοριστικά στην πρόοδο
του πολιτισμού και της
τεχνολογίας.
Ο ΟΗΕ ανακήρυξε το 2011
Διεθνές Έτος Χημείας,
αναγνωρίζοντας τη
συνεισφορά της Χημείας
στην ευημερία της
ανθρωπότητας και τις
προοπτικές της για ένα
δημιουργικό μέλλον, με
την ενίσχυση της
οικονομικής ανάπτυξης
και της βιώσιμης
ανάπτυξης.
Η Χημεία των Τροφίμων
Η Επιστήμη της Χημείας
H Xημεία του Περιβάλλοντος
Η Χημεία
της Τεχνητής Νοημοσύνης
Σημαντική πρόκληση της
Χημείας είναι η
βιωσιμότητα, με στόχο τον
περιορισμό της κλιματικής
αλλαγής, με τη μετάβαση
σε μεθόδους κυκλικής
οικονομίας, με τη μείωση
των ενεργοβόρων
διεργασιών και με την
παραγωγή φιλικότερων
προϊόντων για το
περιβάλλον.
Η ενσωμάτωση της
τεχνολογίας και της
τεχνητής νοημοσύνης, που
επιταχύνουν την
παραγωγή νέων
προϊόντων αλλά φέρνουν
κινδύνους για απώλεια
θέσεων εργασίας και μη
ασφαλή σχεδιασμό,
απασχολούν τη Χημεία και
απαιτούν αυστηρούς
κανόνες ασφάλειας και
ηθικής.
Η υπερκατανάλωση
πόρων, η ρύπανση και η
κλιματική αλλαγή,
απαιτούν τεχνικές
αντιμετώπισης των
περιβαλλοντικών
επιπτώσεων, με την
ανακύκλωση, την
αντιρύπανση, την κυκλική
οικονομία και την πράσινη
Χημεία για την αειφορία
και την προστασία της
υγείας.
Η Χημεία μελετά τη δομή
και τις ιδιότητες της ύλης,
εξετάζει τις μεταβολές της
ύλης και τις ενεργειακές
τους αλλαγές, παράγει
καινοτόμα προϊόντα για
την καθημερινή ζωή και
ελέγχει την ποιότητα του
περιβάλλοντος και την
ασφάλεια προϊόντων
ζωτικής σημασίας για τη
βιόσφαιρα.